Polisiebeampte by stasie doodgeskietŉ Polisiebeampte van die Wes-Kaap is Woensdagaand omstreeks 10:30 by die Klapmuts-polisiestasie waar hy of sy aan diens was, doodgeskiet. Die beampte se geslag is nog nie bekend nie. Volgens lt.kol. André Traut was die beampte ‘n 44-jarige adjudant-offisier. Traut het Donderdagoggend gesê inligting oor die skietery is nog skaars en dat die provinsiale polisiekommissaris, lt.genl. Arno Lamoer, later die dag die media by die polisiestasie sal toespreek. – SAPA